## Odluka o izmjenama i dopunama Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

### NN 99/2013 (31.7.2013.), Odluka o izmjenama i dopunama Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2253

Na osnovi odredbi članka 87.stavak 1. Zakona o obveznom zdravstvenom osiguranju (»Narodne novine« 80/13.), članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) i članka 14. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13., 38/13., 50/13. i 51/13.) Upravno vijeće Hrvatskog zavoda za zdravstveno osiguranje na 39. sjednici održanoj 2. srpnja 2013. godine, uz suglasnost ministra zdravlja, a po prethodno pribavljenom mišljenju nadležnih komora, donijelo je

ODLUKU

O IZMJENAMA I DOPUNAMA ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine« broj 38/13.) u članku 5. stavku 1. iza točke 5. dodaju se nove točke 6., 7. i 8. koje glase:

»6. do visine punog iznosa naknade za obračunate troškove ordinacije utvrđene osnovom prosjeka na nivou Republike Hrvatske (u daljnjem tekstu: hladni pogon) za djelatnost iz Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

7. na način da iznos novčanih sredstava pojedinog tima za hladni pogon obračuna s jednim od sljedećih koeficijenata: 0,2; 0,1.

8. kao razlika iznosa za plaćanje po dijagnostičko terapijskim postupcima utvrđenog u skladu s odredbama Odluke o ugovaranju i iznosa za plaćanje po dijagnostičko terapijskim postupcima koji utvrđuje posebno povjerenstvo iz članka 2. ove Odluke.«

Članak 2.

U članku 10. stavku 2. točka 4. mijenja se i glasi:

»4. kao iznos dodatnih novčanih sredstava čiju visinu utvrđuje posebno povjerenstvo iz članka 2. ove Odluke »

Članak 3.

U članku 16. stavku 1. iza riječi: »timove« brišu se riječi: »koji ne prihoduju novčana sredstva u visini godišnjeg standardnog tima za djelatnost opće/obiteljske medicine, a«.

Članak 4.

Iza članka 16. dodaju se novi članci 16.a, 16.b i 16.c koji glase:

»Članak 16.a

Posebni standard primjenjuje se na timove iz članka 11., 12., 13., i 14.ove Odluke

Dodatna sredstva za timove iz stavka 1. ovog članka utvrđuju se kao razlika punog iznosa naknade za hladni pogon utvrđenog u skladu s člankom 60. stavkom 2. točkom 1. Odluke o ugovaranju i pripadajućeg iznosa sredstava za hladni pogon utvrđenog u skladu s člankom 96.a Odluke o ugovaranju.

Članak 16.b

Posebni standard primjenjuje se na timove koji ostvaruju sredstva iz članka 11., 12., 13., i 14. ove Odluke.

Dodatna sredstva za timove iz stavka 1. ovog članka utvrđuju se na način da iznos novčanih sredstava pojedinog tima za hladni pogon obračuna s jednim od sljedećih koeficijenata: 0,2; 0,1.

Članak 16.c

Posebni standard primjenjuje se na timove koji se nalaze se na području koje ostvaruje pravo na poseban standard i čija su sredstva osnovom broja opredijeljenih osiguranih osoba veća od godišnje novčane vrijednosti koju ostvaruje standardni tim ugovoren u djelatnosti osnovom broja opredijeljenih osiguranih osoba.

Dodatna sredstva za timove iz stavka 1. ovog članka utvrđuju se kao razlika iznosa za plaćanje po dijagnostičko terapijskim postupcima utvrđenog u skladu s odredbama Odluke o ugovaranju i iznosa za plaćanje po dijagnostičko terapijskim postupcima koji utvrđuje posebno povjerenstvo iz članka 2. ove Odluke.«

Članak 5.

Iza članka 20. dodaju se novi članci 20.a, 20.b i 20.c. koji glase:

»Članak 20.a

Posebni standard primjenjuje se na timove iz članka 17., 18., 19., i 20. ove Odluke.

Dodatna sredstva za timove iz stavka 1. ovog članka utvrđuju se kao razlika punog iznosa naknade za hladni pogon utvrđenog u skladu s članom 67. stavkom 2. točkom 1. Odluke o ugovaranju i pripadajućeg iznosa sredstava za hladni pogon utvrđenog u skladu s člankom 96.a Odluke o ugovaranju.

Članak 20.b

Posebni standard primjenjuje se na timove iz članka 17., 18., 19., i 20. ove Odluke.

Dodatna sredstva za timove iz stavka 1. ovog članka utvrđuju se na način da iznos novčanih sredstava pojedinog tima za hladni pogon obračuna s jednim od sljedećih koeficijenata: 0,2; 0,1.

Članak 20.c

Posebni standard primjenjuje se na timove koji se nalaze se na području koje ostvaruje pravo na poseban standard i čija su sredstva osnovom broja opredijeljenih osiguranih osoba veća od godišnje novčane vrijednosti koju ostvaruje standardni tim ugovoren u djelatnosti osnovom broja opredijeljenih osiguranih osoba.

Dodatna sredstva za timove iz stavka 1. ovog članka utvrđuju se kao razlika iznosa za plaćanje po dijagnostičko terapijskim postupcima utvrđenog u skladu s odredbama Odluke o ugovaranju i iznosa za plaćanje po dijagnostičko terapijskim postupcima koji utvrđuje posebno povjerenstvo iz članka 2. ove Odluke.«

Članak 6.

Iza članka 24. dodaju se novi članci 24.a i 24.b koji glase:

»Članak 24.a

Posebni standard primjenjuje se na timove iz članka 21., 22., 23., i 24. ove Odluke.

Dodatna sredstva za timove iz stavka 1. ovog članka utvrđuju se kao razlika punog iznosa naknade za hladni pogon utvrđenog u skladu s članom 74. stavkom 2. točkom 1. Odluke o ugovaranju i pripadajućeg iznosa sredstava za hladni pogon utvrđenog u skladu s člankom 96.a Odluke o ugovaranju.

Članak 24.b

Posebni standard primjenjuje se na timove iz članka 21., 22., 23., i 24. ove Odluke.

Dodatna sredstva za timove iz stavka 1. ovog članka utvrđuju se na način da iznos novčanih sredstava pojedinog tima za hladni pogon obračuna s jednim od sljedećih koeficijenata: 0,2; 0,1.«

Članak 7.

Iza članka 28. dodaju se novi članci 28.a i 28.b koji glase:

»Članak 28.a

Posebni standard primjenjuje se na timove iz članka 25., 26., 27., i 28. ove Odluke.

Dodatna sredstva za timove iz stavka 1. ovog članka utvrđuju se kao razlika punog iznosa naknade za hladni pogon utvrđenog u skladu s članom 81. stavkom 2. točkom 1. Odluke o ugovaranju i pripadajućeg iznosa sredstava za hladni pogon utvrđenog u skladu s člankom 96.a Odluke o ugovaranju.

Članak 28.b

Posebni standard primjenjuje se na timove iz članka 25., 26., 27., i 28. ove Odluke.

Dodatna sredstva za timove iz stavka 1. ovog članka utvrđuju se na način da iznos novčanih sredstava pojedinog tima za hladni pogon obračuna s jednim od sljedećih koeficijenata: 0,2; 0,1.«

Članak 8.

Iza članka 43. dodaje se novi članak 43.a koji glasi:

»Članak 43.a

Posebni standard i mjerila za ugovaranje sanitetskog prijevoza na pojedinim područjima Republike Hrvatske utvrđuje posebno povjerenstvo iz članka 2. ove Odluke.«

Članak 9.

U članku 48. stavak 2. mijenja se i glasi:

»Dodatna sredstva za tim iz stavka 1. ovog članka utvrđuje posebno povjerenstvo iz članka 2. ove Odluke.«

Članak 10.

Ova Odluka stupa na snagu dan nakon objave u »Narodnim novinama«.

Klasa: 025-04/13-01/212

Urbroj: 338-01-01-13-1

Zagreb, 2. srpnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 99/2013-2253